《喜迁莺》
金朝·王特起

登山临水。正桂岭瘴开，苹洲风起。玄鹤高翔，苍鹰远击，白鹭欲飞还止。

江上层波似练，沙际行人如蚁。目断处，见遥峰簇翠，残霞浮绮。

千里。关塞远，雁阵不来，犹把阑干倚。数叠悲笳，一行征旆，城郭几番成毁。

白塔前朝陵寝，青嶂故都营垒。念往事，但寒烟满目，愁蝉盈耳。

作者简介：金代州崞县人，字正之。音乐技艺，无所不能，尤长于辞赋。章宗泰和三年进士，为真定府录事参军，有惠政。累官司竹监使卒。